Odense Adresse-Contoirs Efterretninger, 1848-09-15
Odense. (Af et Brev fra Hamborg). Den 10 Septbr. Det har ret været en Fornøielse at høre, hvorledes hele Børsen her bandede Frankfurterforsamlingen, da Man erfarede dens Meriter af 5te og deraf troede at maatte slutte, at Vaabenstilstandens Sødheder atter vilde forsvinde efterat der neppe var smagt paa dem: nu er Man dog kommen noget til sig selv igjen da Man ifølge senere Efterretninger med temmelig Bestemthed haaber, at Vaabenstilstanden alligevel vil blive antaget. Tropperne ere stærkt paa Tilbagemarschen og der er vel ikke mange tilbage; de have faaet et ganske andet Udseende siden de kom herigjennem første Gang. Ogsaa Modtagelsen er en anden, det gaaer nu stille og lydløst af. Wrangel skal paa Reisen hertil have fundet en temmelig uvenlig Modtagelse i Slesvig; i Rendsborg talte Man om slet ikke at lade Preusserne komme igjennem. J Altona har iforgaars været Spektakler; 6 Preussere skulle have revet Ørnen af deres Pikkelhuer og traadt den under Fødder; de bleve arresterede, men befriede af Folket. De schleswigholsteinske Blade vedblive at føre et rasende Sprog og den prov. Regjering udsteder endnu raskvæk Forordninger: en af de sidste bestemmer, at ingen Henstand skal gives med Skatterne og at de i Vægringstilfælde øieblikkelig skulle inddrives ved Tvang; Kassebeholdningerne skulle ugentlig indsendes til Rendsborg istedetfor som hidtil maanedlig En ikke ringe Deel af den tydske Presse begynder derimod at tale i en anden Tone. "Cöln. Zeit." f. Ex., der har været slesvigholsteensk nok, kalder Krigen med Danmark nu ligefrem uretfærdig. Her fortælles, at Vaabenstilstanden skal indeholde endeel Artikler, som for det Første ikke maae blive bekjendte for ikke paa eengang at støde den tydske Ære, altfor meget for Hovedet. En dansk Sølieutenant Krieger skal være kommen hertil for at afhente Vagtskibet, Elben", der, som bekjendt, kort efter Oprørets Udbrud blev gjort til det første tydske Orlogsskib og nu saalænge har ligget pyntet og pudset til Fryd for hvert tydsk Øie. Probenreuterne herfra ere allerede i Mængde paa Farten igjen og nu maa det vise sig, om det var alvorlig meent med mine Landsmænds patriotiske Uafhængighedserklæring af Hamborg, eller om Hamborgerne atter skulle give os glatte Ord og hente vore Penge. (Dagposten.) Ved Hs. Maj. Kongens Ankomst til Sønderborg i Mandags Formiddag var der paa Strandbredden og paa Broen samlet en overordentlig stor Mængde Mennesker, der udbrøde i en lydelig Jubel, da Kongen viste sig paa Dækket, og som tiltog, da Hs. Maj. steeg iland og gik igjennem den opreiste Æreport og de blomsterbestrøede Gader til sin Bolig. Det var et imposant Skue at see det danske Flag vaie overalt, baade fra Landet og fra de ved Sønderborg stationerede Krigskibe og Kanonbaade. Om Eftermiddagen gav Staden Sønderborg en stor Dine paa Raadstuen, hvor Alt var arrangeret paa det Fest ligste for at modtage Kongen med Suite. Ved Portalet og op ad Trappen til Salen stode unge Damer med Blomster-Guirlander. Med megen Begeistring udbragtes ved Maaltidet Kongens Skaal, som takkede med synlig Bevægelse, hvorpaa Hs. Maj. udbragte en Skaal for vort Fædreland, det gamle Danmark. Salen var smagfuldt dekoreret og der var anbragt et smukt Transparent, hvor Man paa den høire Side ved Kongens Navnechiffer læste: En Konges Magt er Folkets Kjærlighed, Og Kjærlighed Dig følger hvert Dit Fjed! og paa venstre Side ved Dannebrogsslaget: Ei skal det haanet være, Det gode danske Flag, Til Guds og Kongens Ære, Det vaie stolt hver Dag, Udenfor Raadstuen læste Man i Transparent følgende Linier: Nu svinder Nattens Taage, Og Dagen er atter nær, Gud over Danmark vaage, Og over vor Konge kjær: En preussisk Officeer der som Koureer var ankommen til Sønderborg, var tilstede ved denne Høitidelighed og var Vidne til den Hengivenhed for Kongen og den danske Stemning, som overalt gav sig tilkjende i denne Deel af Hertugdømmet Slesvig. (Berl. Tid.)